### Beslutning

Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.

**Budgetforslag fra DF og KF**

De fleste ønsker at dø hjemme, men for nogle kan smerter og behov for pleje og sygepleje være så stort, at det ikke er muligt at blive hjemme. Der er ældre som kommer på plejehjem kort før de dør, og de skal derfor til at flytte ind i en ”ny” bolig kort før deres død. Det er meget ressourcekrævende for både den ældre og dennes pårørende. Dansk Folkeparti og Det Konservative Folkeparti ønsker i stedet, at det gøres muligt for ældre og deres pårørende, at de kan bruge tiden på at være sammen i ro og fred med den rette pleje i den sidste tid, hvor den palliative indsats vigtig for at få en god afslutning på livet.

Dansk Folkeparti og Det Konservative Folkeparti foreslår derfor, at der oprettes særlige hvilepladser, som det er muligt at flytte ind i, i den terminale fase. Målet er, at de borgere der er i slutningen af livet, og som ikke bor på plejehjem, kan flytte ind i en særlig bolig på et plejehjem/lokalcenter. Her kan kommunen tilbyde ro til den ældre og familien mens der er  personale der har særlige kompetencer inden for den palliative pleje.

Økonomi: Der afsættes 2 mio. kr. årligt til indsatsen.

### Sagens forløb

24-06-2020 [adresse]
Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.